**Revisjonsberetning – Boregnskap ved konkurs**

Kommentar til eksemplet:

Denne beretningen er ment brukt ved revisjon av regnskap for konkursbo avlagt i henhold til konkursloven § 121 som lyder slik:

 Årsredegjørelse for bobehandlingen. Tingrettens kontroll.

Dersom boet ikke er sluttet ett år etter oppnevning av bostyrer, skal bostyreren sende tingretten redegjørelse for bobehandlingen samt regnskap for boet. Hvis det er oppnevnt kreditorutvalg, skal regnskapet og redegjørelsen på forhånd forelegges for kreditorutvalgets medlemmer, som ved påtegning skal gi uttrykk for de merknader de finner å måtte gjøre. Regnskapet skal også forelegges en eventuell revisor.

Redegjørelse og regnskap som nevnt i foregående ledd skal alltid gis ved bostyrerskifte og for øvrig etter rettens bestemmelse, likevel minst hvert år. Retten kan ellers når som helst forlange at bostyreren og kreditorutvalgets medlemmer gir fulle opplysninger om bobehandlingen.

Eksemplet forutsetter at boet ikke har drevet virksomhet i regnskapsperioden og at det gjeldende rammeverket for finansiell rapportering er et regelbasert rammeverk. Regnskap for et bo som har drevet virksomhet i regnskapsperioden, vil normalt bli avlagt etter regnskapslovens prinsipper.

Til [Sted] Tingrett

**Borevisors beretning**

**Uttalelse om boregnskapet**

Jeg har revidert det vedlagte boregnskapet for sak nr. [domstolens saksnummer], ABC AS’ konkursbo, som består av resultatregnskap for perioden dd.mm.ååå – dd.mm.åååå, balanse og noter. Boregnskapet er utarbeidet av bostyreren i henhold til konkursloven § 121, i samsvar med regnskapsprinsippene beskrevet i note X.

*Bostyrers ansvar for boregnskapet*

Bostyrerer ansvarlig for utarbeidelsen av boregnskapet i samsvar med regnskapsprinsippene beskrevet i note X, og for slik intern kontroll som bostyrer finner nødvendig for å muliggjøre utarbeidelsen av et boregnskap som ikke inneholder vesentlig feilinformasjon, verken som følge av misligheter eller feil.

*Borevisors oppgaver og plikter*

Min oppgave er å gi uttrykk for en mening om boregnskapet på bakgrunn av min revisjon. Jeg har gjennomført revisjonen i samsvar med konkursloven § 90 annet ledd, revisorloven og god revisjonsskikk i Norge, herunder International Standards on Auditing. Revisjonsstandardene krever at jeg etterlever etiske krav og planlegger og gjennomfører revisjonen for å oppnå betryggende sikkerhet for at boregnskapet ikke inneholder vesentlig feilinformasjon.

En revisjon innebærer utførelse av handlinger for å innhente revisjonsbevis for beløpene og tilleggsopplysningene i boregnskapet. De valgte handlingene avhenger av revisors skjønn, herunder vurderingen av risikoene for at boregnskapet inneholder vesentlig feilinformasjon, enten det skyldes misligheter eller feil. Ved en slik risikovurdering tar revisor hensyn til den interne kontrollen som er relevant for bostyrers utarbeidelse av boregnskapet med det formål å utforme revisjonshandlinger som er hensiktsmessige ut fra omstendighetene, men ikke for å gi utrykk for en mening om effektiviteten av boets interne kontroll. En revisjon omfatter også en vurdering av om de anvendte regnskapsprinsippene er hensiktsmessige og om regnskapsestimatene utarbeidet av bostyrer er rimelige, samt en vurdering av den generelle presentasjonen av boregnskapet.

Etter min oppfatning er innhentet revisjonsbevis tilstrekkelig og hensiktsmessig som grunnlag for min konklusjon.

*Konklusjon*

Etter min mening er boregnskapet for sak nr. [domstolens saksnummer], ABC AS’ konkursbo, i det alt vesentlige utarbeidet i samsvar med regnskapsprinsippene beskrevet i note X til boregnskapet.

Sted, dato
Revisors tittel og navn
Signatur